open-index/open-wikipedia-markdown huggingface dataset:
Hip Young Guitar Slinger

***Hip Young Guitar Slinger*** е компилационен албум составен од студиот сесиите на Џими Пејџ пред ерата на „Led Zeppelin“, а снимени се помеѓу 1962 и 1966. Издаден е на 4 септември, 2000.

Од поголемо значење не е прашањето дали Пејџ свири на секоја песна од албумот. На пример, во историската секција на официјалното мрежно место на „Lancastrians'“ се вели дека тој не свирел на „We'll Sing in the Sunshine“, а свирел на Б-страната, односно на песната „Was She Tall“.

## Список на песни
### Прв диск
#„Carter-Lewis and the Southerners“ - „Who Told You?“
#Грегори Филипс - „Angie“
#Грегори Филипс - „Please Believe Me“
#„Carter-Lewis and the Southerners“ - „Somebody Told My Girl“
#„Carter-Lewis and the Southerners“ - „Skinny Minnie“
#Вејн Гибсон - „Kelly“
#Вејн Гибсон - „See You Later, Alligator“
#„The Kinks“ - „Revenge“
#„The Kinks“ - „Bald Headed Woman“
#„The First Gear“ - „A Certain Girl“
#„The First Gear“ - „Leave My Kitten Alone“
#„The Primitives“ - „Help Me“
#„The Primitives“ - „Let Them Talk“
#„The Lancastrians“ - „We'll Sing in the Sunshine“
#„The Lancastrians“ - „Was She Tall“
#„The Primitives“ - „You Said“
#„The Primitives“ - „How Do You Feel“
#„The First Gear“ - „The ‘In’ Crowd“
#„The First Gear“ - „Gotta Make Their Future Bright“
#„The Fifth Avenue“ - „The Bells of Rhymney“
#„The Fifth Avenue“ - „Just Like Anyone Would Do“
#„Nico“ - „I'm Not Sayin'“
#„Nico“ - „The Last Mile“
#Грегори Филипс - „Down in the Boondocks“
#Грегори Филипс - „That's the One“
#The Masterminds“ - „She Belongs to Me“
#The Masterminds“ - „Taken My Love“

### Втор диск
#„John Mayall's Bluesbreakers - „I'm Your Witchdoctor“
#„John Mayall & the Bluesbreakers“ - „Telephone Blues“
#„John Mayall & the Bluesbreakers“ со Ерик Клептон - „On Top of the World“
#„Les Fleur de Lys“ - „Moondreams“
#„Les Fleur de Lys“ - „Wait for Me“
#„The Lancastrians“ - „The World Keeps Going Round“
#„The Lancastrians“ - „Not the Same Anymore“
#„The Factotums“ - „Can't Go Home Anymore My Love“
#„Les Fleur de Lys“ - „Circles“
#„Les Fleur de Lys“ - „So Come On“
#„Twice as Much“ - „Sittin' on a Fence“
#„Twice as Much“ - „Step Out of Line“
#Крис Фарлоу - „Moanin'“
#Ерик Клептон и Џими Пејџ - „Choker“
#Ерик Клептон и Џими Пејџ - „Freight Loader“
#Ерик Клептон и Џими Пејџ - „Miles Road“
#Ерик Клептон и Џими Пејџ - „Draggin' My Tail“
#„All Stars“ вклучувајќи го и Џими Пејџ - „L.A. Breakdown“
#„All Stars“ вклучувајќи го и Џими Пејџ - „Down in the Boots“
#Ерик Клептон - „Snake Drive“
#Ерик Клептон - „West Coast Idea“
#Ерик Клептон - „Tribute to Elmore“
#„The All Stars“ со Џеф Бек - „Chuckles“
#„The All Stars“ со Џеф Бек - „Steelin'“
#„The All Stars“ со Ники Хопкинс - „Piano Shuffle“
#Кирил Дејвис и „The All Stars“ - „Not Fade Away“

## Наводи

Категорија:Албуми на Џими Пејџ
Категорија:Албуми од 2000
Експресионизам

**Експресионизам** — модернистички правец во уметноста и во книжевноста со средиште во Германија, а својот врв го доживува во годините околу Првата светска војна.

## Идеја и појава
Експресионизмот тежнее кон изразување на внатрешните напнатости, екстатичности, визионерството. Во ликовната уметност се забележува посебно акцентирање на боите, а како претходник во сликарството се смета Ван Гог.

Во литературата, се одликува со истакнување на лирски и драмски форми со слободен стих, екстатичен тон, хиперболичен израз.

Експресионистите ја отфрлаат идејата за прекрасното во вид на склад, хармонија и остварено единство на надворешното и внатрешното. Затоа експресионистите ќе „запрат“ и кога нешто не е докрај доречено. Во сето ова има нешто што потсетува на романтизмот. Оваа сличност не е случајна: и двата правца се спротивставуваат на реализмот.

Експресионизмот зазема посебно место меѓу уметничките правци затоа што зафаќа релативно најшироко подрачје и остава траги сè до нашето време.

## Истакнати македонски експресионисти
* Никола Мартиновски
* Петар Мазев
* Борислав Траиковски
* Глигор Чемерски
* Владимир Георгиевски

## Наводи

## Надворешни врски

* За книгата „Експресионизмот во македонското сликарство“ од Љ. Пауновски  — Вечер


Категорија:Правци во уметноста
Филип Лазаров

**Филип Лазаров** ( во Свети Николе) ― македонски ракометар кој играл за екипата на РК Вардар од Скопје. Тој е помлад брат на ракометарот Кире Лазаров.

## Наводи

## Надворешни врски

*Лазров на страната на EHF

Категорија:Ракометари од Свети Николе
Натурализам

мини|150px| Емил Зола, главниот претставник на натурализмот.
**Натурализам** — уметнички правец кој тежнее кон верно прикажување на стварноста, насочувајќи го вниманието кон надворешни детали и кон она што не е убаво.

## Идеја и претставници
Зачетоците на теоријата на натурализмот може да се забележат во теоретското дело на Иполит Тен. Сепак, најголема улога во оформувањето на натурализмот имал Емил Зола, кој во духот на позитивизмот и Теновата естетика, учењето за човековата одреденост од наследството и околината го пренесол во областа на романот, заземајќи се за примена на научни методи во книжевноста.

Натурализмот го набљудува човекот како производ на наследството, околината и историската состојба, и тоа во тврда, експериментално позитивистичка смисла. Ваквото гледиште во книжевноста се манифестирало како стремеж кон поегзактно, понепосредно и верно прикажување на стварноста. Исто така, значајна придобивка на натурализмот е тоа што со себе донел социјално сочувствување со угнетените слоеви во општеството, а со тоа и одредена критика кон повисоките општествени слоеви, иако тоа сочувство не е идејно и политички определено. Во предговорот на второто издание на романот „Тереза Ракен“, Зола го објаснува натуралистичкиот метод велејчи дека неговата цел е првенствено научна и дека применил научна анализа и дека пишувал воден од љубопитноста на научникот. Понатаму, тој вели дека спроведува аналитичка работа слична на дејноста на хирурзите, дека западнал во точно и грижливо сликање на животот, целиот предаден на анализата на човечкиот механизам.

Во литературата, натурализмот го потиснал реализмот и доминирал во европската книжевност во последните децении од 19 век. Притоа, најзначајни претставници на натурализмот се: А. Холц и Герхард Хауптман во Германија, Хенрик Ибзен и Аугуст Стриндберг во Скандинавија, додека во Италија натурализмот се развил во посебен правец наречен веризам. Емил Зола и Ги де Мопасан се водечки претставник на натурализмот во Франција, каде литературните групи блиски до натурализмот го избегнувале овој израз и се претставувале себеси како реалисти.

## Надворешни врски
*Историски информации за натурализмот 
*Статија за натурализмот во американската книжевност

## Наводи

Категорија:Правци во уметноста
Категорија:Книжевни правци
Симболизам

алт=Ла Вета, 1905 година, симболистичко дело на италијанскиот сликар Чезаре Сакаџи.|мини|272x272пкс|Ла Вета, 1905 година, симболистичко дело на италијанскиот сликар Чезаре Сакаџи.
**Симболизам** — уметнички и книжевен правец кој настанал во Франција кон крајот на 19 век како отфрлање на натурализмот и реализмот. Симболизмот имал свои почетоци уште од периодот на романтизмот, и траел и после 1900 година, кога се смета дека како правец изумрел.

## Претставници
Во литературата главен претставник на симболизмот е Шарл Бодлер. Покрај него, тука се и германскиот поет и романописец Новалис, американскиот раскажувач и лиричар Едгар Алан По, француските романтичари Виктор Иго и Алфред Вињи.

Непосредни претходници на симболизмот се сметаат: Артур Рембо, Стефан Маларме, Верлен, кои се сметаат и за негови најдобри претставници, а Маларме и за најзначаен теоретичар.

Во Германија: Р.М. Рилке и Х. фон Хофманстал.
Во Англија: Оскар Вајлд и В.Б. Јејтс.
Во Русија: Валериј Брјусов, Андреј Бели, Вјачеслав Иванов, Александар Блок.
Во Југославија: Јован Дучиќ, А. Г. Матош, Отон Жупанчич и други.

## Во поезијата
Во основата на својата поетика симболистите ги ставиле теоретските ставови и поетската пракса на Шарл Бодлер: современ поет, син на големиот град, кој во својата сензибилност слегува до дното на човечкиот физички и морален пад, наоѓајќи го во темните длабочини на човечкото битие најголемото патење но и најголемата восхитеност, спој на несреќа и убавина („Ужасот на животот - екстазата на животот“).

Природата во своите појавни облици е само привидност (сон), а под тоа се крие вистинската суштина на нештата. Поетот е видовит пророк, кој во моменти на поетска интуиција ги открива тие суштини. Со „симбол“ се означува поетска слика која се прелева многу над своето основно значење, и дифузно сугерира многу идеи и емоции. Наспроти романтичарските барања за субјективност на поетскиот израз, симболизмот ја прогласува имперсоналноста (безличноста) како основна поетска инспирација.

## Значење и влијание
Според српскиот поет Јован Дучиќ, симболизмот не бил ново духовно движење, туку само нов манир, само нов начин на говорење, но не и ново чувство. Оттука, многу брзо, тој бил целосно исцрпен и опаднал. Во симболизмот има многу големи грешки, неговата психологија е ненормална, неговите идеи и асоцијации се бизарни, неговите сензации се болни, неговото негирање на непосредното доживување е сосема погрешно, а неговата музика е само бесцелно преценување на споредните случаи. Затоа, тоа движење завршило во здодевност.

## Наводи

## Надворешни врски

* Collection of German Symbolist art
* ''Les Poètes maudits'' by Paul Verlaine 
* ArtMagick The Symbolist Gallery 
* What is Symbolism in Art Ten Dreams Galleries - extensive article on Symbolism
* Symbolism  Gustave Moreau, Puvis de Chavannes, Odilon Redon
*  Literary Symbolism Published in *A Companion to Modernist Literature and Culture* (2006)

Категорија:Правци во уметноста
Категорија:Книжевни правци
Ѓурѓејца (Кладник)

**Ѓурѓејца** — археолошко наоѓалиште во кичевското село Кладник. Претставува населба и некропола од доцноантичко време. Се наоѓа на околу 1,5&nbsp;км североисточно од селото, на блага падина што се спушта кон југ, каде на простор од 50 × 100&nbsp;м по површината се забележуваат фрагменти од керамички садови, питоси и множество градежен материјал. На северниот крај на теренот се откриени гробови градени од камени плочи. На наоѓалиштето е подигнато спомен-обележје на борците од овој крај паднати во Илинденското востание.

## Поврзано
*Корита —  населба и некропола од римско време;
*Лакајца —  средновековна црква и некропола;
*Кладник;
*Список на археолошки наоѓалишта во Кичевско;

## Наводи

Категорија:Кладник
Корита (Кладник)

**Корита** — археолошко наоѓалиште во кичевското село Кладник. Претставува населба и некропола од римско време. Се наоѓа на околу 2&nbsp;км југозападно од селото, каде при обработувањето на нивите се откривани темели од објекти и гробови. По површината се среќаваат фрагменти од керамички садови, а според кажувањето на мештаните, најдени се монети и бронзена статуетка на богот Меркур.

## Поврзано
*Ѓурѓејца —  населба и некропола од доцноантичко време;
*Лакајца —  средновековна црква и некропола;
*Кладник;
*Список на археолошки наоѓалишта во Кичевско;

## Наводи

Категорија:Кладник
Лакајца (Кладник)

**Лакајца** — археолошко наоѓалиште во кичевското село Кладник. Претставува црква и некропола од средниот век. Се наоѓа на границата на атарите на селата Кладник и Козица, од десната страна на Козичка Река, непосредно до асфалтниот пат Кичево-Битола, каде според кажувањето на месен жител, чија куќа се наоѓа во непосредната близина, на нивите се среќаваат фрагменти од градежни тули, а имало и темели од мала еднокорабна црква. При изградбата на патот Кичево-Битола се откриени и гробови градени од камени плочи.

## Поврзано
*Ѓурѓејца —  населба и некропола од доцноантичко време;
*Корита —  римска населба и некропола;
*Кладник;
*Список на археолошки наоѓалишта во Кичевско;

## Наводи

Категорија:Кладник
Голо Бртце (Козица)

**Голо Бртце** — археолошко наоѓалиште во Општина Другово село Козица. Претставува населба од хеленистичко и доцноантичко време. Се наоѓа во атарот на селото, на висок издолжен рид што стрмно се спушта кон Беличка Река и современиот пат Кичево-Битола, каде на зарамнето плато се среќаваат фрагменти од керамички садови, а биле најдени и бронзени монети. Исто така има многу остатоци од топена железна руда.

## Поврзано
*Козица;
*Список на археолошки наоѓалишта во Кичевско;

## Наводи

Категорија:Козица
Нина Спирова

**Нина Спирова** (,  — Коштуниќи, ) — една од најпознатите македонски пејачки на староградска и народна музика на сите времиња. Со нејзиниот милозвучен и моќен глас остави трајни вредности, музички записи на неколку забавни мелодии кои станаа евергрини, како и на бројни бисери на староградската македонска музика.

Таа има исполнето и снимено голем број познати музички хитови, од страна на светски аранжери како и голем број на обработки на македонски народни песни. Ќе останат како трајни вредности нејзините интерпретации на „Бог да бие кој прв почна“, „Пилето ми пее“, „Не си го продавај Кољо чифликот“, „Судбо моја, судбино“, „Зајди, зајди, јасно сонце“, „Кажи, кажи либе Стано“, ,,Еден бакнеж", ,,Молчи, молчи" и многу други.

Скромна, ненаметлива, повлечена, насмеана,со многу малку, речиси ништо познато од нејзиниот приватен живот, со однесување несвојствено за пејачка која претставува ѕвезда од конкретниот калибар. Спирова засекогаш се повлече од естрадната сцена во почетокот на 80-тите години и веќе претставува дел од македонското музичкото минато.

## Кариера
Според нејзините почитувачи, но и музичките стручњаци, главен белег има оставено пеејќи ја македонската народна, но и староградската песна. Има учествувано на првите изданија на Скопскиот фестивал, а има соработувано со најпознатите македонски автори, композитори и музички аранжери, меѓу кои Драган Ѓаконовски - Шпато, Љубомир Бранѓолица, Димитар Масевски и многу други. Има снимено над 80 композиции само за музичката продукција на МРТВ, од кој поголемиот број се хитовите: „Молчи, молчи“, „Еден бакнеж“, „Езеро мое“, „Далечен крај“, „Пелистерски очи“, „На овој ден“ итн.

Има снимено сингл плочи на српскохрватски јазик, додека забележителен настап имала на фестивалот "Белградска пролет' ("Београдско пролеће") во 1964 година, со песната „Бела хризантема“.

Како еден од вечните евергрини, кои ќе останат да не асоцираат на прекрасното минато претставува и хитот „Еден бакнеж“ во придружба на Македонската филхармонија. Безвременска песна која има учествувано на фестивалот „Опатија“ во 1962 година и се има закитено со првата награда.

## Наводи

## Надворешни врски
* Податоци за изданија  евидентирани од ВБУ Музички Регистар.

Категорија:Луѓе од Прилеп
Категорија:Македонски пејачи
Категорија:Југословенски пејачи
Категорија:Починати во Коштуниќи
Категорија:Македонци во Србија
Достоинство (политичка партија)

[рамка|Првиот претседател на Достоинство [Стојанче Ангелов|Генералот Стојанче Ангелов]]

**Достоинство** — македонска политичка партија основана на 20 март 2011 година со седиште во Скопје. Нејзин прв претсетедал е Стојанче Ангелов, кој ја врши таа должност од 30 јуни 2014.

## Историја

Партијата настанала и произлегла од истоименото здружение кое се залагало за правата на бранителите - учесници во Воениот конфликт во Македонија во 2001. Овие заложби за правата на бранителите биле целосно преточени и во политичката програма и платформа на партијата, заедно со остантите заложби за Македонија и Македонците кои произлегуваат од патриотската родољубива („десничарска“) определба и ориентација што во прв ред подразбира спротивставување и одбрана од големоалбанскиот екстремизам и големодржавните националистички идеи на соседите, зачувување на името и прекин на преговорите со Грција.

## Политичка дејност
На Парламентарните избори во 2011 година партијата Достоинство добила 8.846 гласа.

На Парламентарните избори во 2014 година Достоинство ја предводела коалицијата „Достоинство за Македонија“ заедно со МОРО-ЦДУ. Коалицијата добила вкупно 9.265 гласа и не освоила пратеничко место.

На Парламентарните избори во 2016 година партијата учествувала во коалицијата „ВМРО за Македонија“ заедно со ВМРО-Народна партија и Обединети за Македонија. Коалицијата освоила 24.524 гласа, односно 2 % од вкупниот број на гласови. Коалицијата не освоила пратенички мандат.

На парламентарните избори во 2024 година, партијата учествувала во коалиција "Твоја Македонија" предводена од ВМРО-ДПМНЕ.

## Програма на партијата

## Наводи

Категорија:Македонски политички партии
Категорија:Достоинство
Категорија:Организации во Македонија
Категорија:Појавено во 2011 година во Македонија
Милан Делчев

**Милан Делчев** ( во  —  во , Кукушко) — македонски револуционер учесник во македонското револуционерно движење и деец на Македонската револуционерна организација .

## Животопис
мини|Споменикот „Паднати за слободата на Македонија“ во Ќустендил со името на Делчев (20-и во втората колона).
Милан Делчев е роден 1883 година во Кукуш, тогаш во Отоманското Царство. Се родил како трет син на Никола Делчев и Султан Делчев, а негови браќа се Гоце, Димитар и Христо Делчев.

Милан Делчев на 18 години станал четник при војводата Крсто Асенов во 1901 година. На 20 јуни 1903 година, за време на Илинденското востание, аскерот ја опколил четата, по што комитите се поделиле во групи по дваца-тројца. Милан останал само со еден другар. Неколку дена се криеле во селото, а потоа едно утро, тргнале накај шумичката над селото. Наишле на голема турска војска, бидејќи не можеле да се вратат назад, ја прифатиле борбата. Милан херојски загинал во нерамноправната битка. Три дена никој не знаел за безживотното тело на Милан. Четвртиот ден решително селаните, ризикувајќи ги своите животи, формирајќи процесија го погребале. Самата шума ја нарекле Милан-Делчева шума. Никола и Султана Делчеви за само две години загубиле три сина: Гоце, Милан и Мицо.

## Поврзано

* Никола Делчев
* Султана Делчева
* Гоце Делчев
* Димитар Делчев
* Христо Делчев
* Руша Чопова
* Лика Чопова

## Наводи


## Книжевност

* Јован Павловски - *Огнено семејство - Спомени на Лика Чопова,* Скопје, 1978.
* Д-р Симо Младеновски *- Револуционерката Руша Делчева (1868-1945),* Скопје, 1983.

Категорија:Делчеви
Димитар Делчев

**Димитар Николов Делчев**, познат како *Мицо Делчев* ( во  —  во ) — македонски револуционер учесник во македонското револуционерно движење и деец на Македонската револуционерна организација.

## Животопис
[лево|мини|250п|Димитар Делев, [Стефан Мандалов и непознат комита.]][десно|мини|Споменикот "Паднати за слободата на Македонија" во [Ќустендил со името на Делчев (30-и во втората колона).]]
Димитар Делчев е роден 1879 година во Кукуш, тогаш во Отоманското Царство, денес во Грција. Се родил како втор син на Никола Делчев и Султана Делчева, а негови браќа се Гоце, Милан и Христо Делчев. Димитар Делчев, основно обрзование завршил во родниот град, а потоа учел во Солунската машка гимназија „Св. Кирил и Методиј“, каде што се приклучил во Организацијата, учествувал во неколку терористички акции, а исто така и во бунтот на учениците против самоволието на директорот и на некои професори од егзархиската гимназија. Поради тоа бил исклучен од неа во 1896 година. Во Дупница, каде што го продолжил образованието, во домот на Никола Малешевски, кај кого престојувал, се запознал со повеќе членови на ВМРО и комити. Летото 1900 година се вклучил во четата на Христо Чернопеев и бил еден од најмладите комити во неа. На 4 февруари 1901 загинува во првата поголема борба, која ја имала четата против турскиот аскер кај селото Бајалци, Гевгелиско.

Кога на Гоце Делчев му соопштиле за смртта на Мице, тој само запрашал: *„Се држеше ли херојски брати ми?“* Бил горд од одговорот за храброста на брат му Димитар (Мицо) Делчев.

## Поврзано

* Никола Делчев
* Султана Делчева
* Гоце Делчев
* Милан Делчев
* Христо Делчев
* Руша Чопова
* Лика Чопова

## Наводи


## Книжевност

* Јован Павловски - *Огнено семејство - Спомени на Лика Чопова,* Скопје, 1978.
* Д-р Симо Младеновски *- Револуционерката Руша Делчева (1868-1945),* Скопје, 1983.

Категорија:Делчеви
Христо Делчев

**Христо Николов Делчев** — македонски револуционер учесник во македонското револуционерно движење, деец на Македонската револуционерна организација и ВМРО.
## Животопис
мини|лево|300п|Валандовската чета
Христо Делчев е роден 1885 година во Кукуш, тогаш во Отоманското Царство. Четврт по големина син на Никола Делчев и Султана Делчева, а негови браќа се Гоце, Димитар и Милан Делчев. Завршил гимназија во Кукуш. Работел како продавач на манифактура. Влегува во Организацијата и станал член на Кукушкиот револуционерен комитет. 
При избувнувањето на Првата балканска војна во 1912 година, Христо Делчев бил доброволец во Македонско-одринското ополчение и служел во Кукушко чета при 15 Штипска дружина. По Втората балканска војна, Делчев учествувал во создавањето на ВМРО и бил војвода во Кукушко. Во 1915 година земал учество во Валандовската акција.

Христо Делчев, оженет со три деца, се преселил да живее во Горна Џумаја, со него подоцна живеел и неговиот татко Никола. Христо Делчев умрел во 1927 година.

## Извори


Категорија:Делчеви
Категорија:Македонски преселници во Горна Џумаја
Категорија:Починати во Софија
Силјустани

**Силјустани** (*Sillustani*) — археолошко наоѓалиште во Перу во регионот Пуно. Наоѓалиштето потекнува од периодот пред Инките и всушност е гробишта. Грбовите се изградени во вид на кули наречени чулпи. Гробиштата потекнуваат од Ајмарите и народот Кола. Во структурите се сместувале посмртните останки на цели семејства, иако се верува дека биле наменети само за богати лица. Голем дел од грбовите биле опустошени од крадци на гробови.

## Чулпи
Еден од главните елементи на ајмарската култура е давањето почит на предците и токму поради тоа, а и поради изразување на врската меѓу смртта и животот, чулпите биле градени. Внатрешноста на грбовите биле обликувани како женска матка и во гробот се ставале мумифицираните тела. Единствениот отвор на чулпата е кон исток, за што се верувало дека од таа страна сонцето се препораѓа од Мајката Земја.

## Наводи

## Поврзано
* Перу
* Ајмари
* Кола (народ)
* Чулпа

Категорија:Археолошки наоѓалишта во Перу
ITunes Store

**iTunes Store** е софтвер-заснована дигитална продавница на мултимедија оперирана од  Apple. Отворена како *iTunes Music Store* на 28 април 2003, со 200,000 предмети за купување, од април 2008, продавницата станала број-еден продавач во САД.  На 24 февруари 2010, продавницата имала повеќе од 10 билиони спуштени песни; овој пресврт бил постигна со седум госини онлајн работа.

## Наводи

Категорија:Музичка индустрија
Тоби Гад

[мини|десно|Тоби Гад во [2013 година]]
**Тобијас „Тоби“ Гад** е продуцент и текстописец сместен во Лос Анџелес од Германија, најпознат по соработката во пишувањето на песните: „Big Girls Don't Cry“ Ферги, „If I Were a Boy“ на Бијонсе Ноулс и „Untouched“ од The Veronicas.

Категорија:Живи луѓе
Категорија:Родени во 1968 година
Категорија:Американски текстописци
Категорија:Луѓе од Минхен
Вака Пуклана

**Вака Пуклана** (кечуански: *Wak'a Pukllana*) е археолошко наоѓалиште во Перу во близина на Лима. Наоѓалиштето е составено од неколку платформи, каде има изградено пирамида и останти структури. Името на наоѓалиштето потекнува од  кечуанскиот јазик и во превод значи „место за ритуални игри“. Вака Пуклана била важен церемонијален и административен центар за културата Лима, општество кое опстојувало во периодот од 200 до 700 година. Покрај нив, во наоѓалиштето се пронашле и елементи на Вариската култура.

Големата пирамида била изградена поради општествени и религиозни причини. Целиот комплекс е опколен од плаза или главниот плоштад каде има голем ѕид што го дели на два дела. Во едниот дел имало клупи и јами каде се давале риби и останат морски животински свет како подарок на боговите. Другиот дел од плоштадот бил административниот центар. Во административниот центар имало мали куќи изработени од плотови.

## Наводи

## Поврзано
* Вариска култура
* Лима (култура)
* Перу

## Надворешни врски

* pucllana.perucultural.org.pe Вака Пуклана 

Категорија:Археолошки наоѓалишта во Перу
Кенко (Перу)

мини|Поглед кон локалитетот
**Кенко** е име на една од најголемите ваки или свети места во регионот Куско. Голем број ваки се базирале на природни карпести формации. Денес се верува дека ваката била место за жртвување и мумифицирање.

## Наводи

## Поврзано
* Уака
* Инки
Гитареро

десно|thumb|240px|
**Пештерата Гитареро** се наоѓа во долината Калехон де Уајлас во покраината Јунгај во регионот Анкаш во Перу. Пештерата се наоѓа околу 50 метри над Рио Санта и на надморска височина од 2,580 метри.

## Археолошки пронајдоци

Според археолошките ископувања, се потврдило дека пештерата се користела од луѓето уште од 8000 г.п.н.е. и можби и порано како на пример 10,560 г.п.н.е. Долна вилица и заби биле пронајдени во пештерата и според радиокарбонизацијата се потврдила годината на потекло, т.е.  10,610 г.п.н.е.. Во наоѓалиштето биле пронајдени плочка за дробење и отстранување месо од коски..

## Наводи

## Користена литература
* Stone-Miller, Rebecca. *Art of the Andes: from Chavín to Inca*. London: Thames and Hudson, 2002. ISBN 978-0-500-20363-7.


Категорија:Археолошки наоѓалишта во Перу
Категорија:Пештери во Перу
Кумпи Мају

**Кумбе Мајо** или **Кумпи Мају** — археолошко наоѓалиште во Перу, кој се наоѓа 12 километри југозападно од градот Кахамарка на околу 3.300 метри надморска височина. Ова археолошко наоѓалиште е познато по остатоците на аквадуктите кои биле градени во периодот пред Инките и кои се протегале на околу 5 милји. Аквадуктите собирале свежа вода и ја пренесувале до крајната цел. Денес се верува дека аквадуктите биле изградени околу 1500 г.п.н.е. Името на наоѓалиштето потекнува од кечуанскиот јазик што во превод значи „добро направен воден канал“.  На самите аквадукти има изрезбани петроглифи.

## Галерија


File:Cumbe Mayo Archaeological site - petroglyph.jpg|Петроглиф на аквадуктот.
File:Cumbemayo aqueduct.JPG|Аквадукт.


## Поврзано
* Перу
* Археолошки наоѓалишта во Перу

Категорија:Археолошки наоѓалишта во Перу
Елц

**Елц** — река во Баден-Виртемберг, Германија, десна притока на реката Рајна. Таа извира од Шварцвалд, во близина на изворот Брег. Елц тече низ Елцах, Валдкирх и Емендинген, пред да се влее во Рајна, во близина на Лар. Нејзината должина е околу 90 километри.

Долниот тек на Елц е поврзан со Каналот Леополд, канал за ослободување од поплави.

## Притоки

* Драјзам
* Глотер
* Гутах

Категорија:Реки во Баден-Виртемберг
Категорија:Рајнски слив
Категорија:Притоки на Рајна
Никола Делчев

мини|десно|Никола Делчев на стари години
**Никола Димитров Делчев** (28 април 1844 - 6 март 1920) — македонски општественик од Кукуш и татко на македонскиот револуционер Гоце Делчев. Женет со Султана од село Морарци, Кукушко, имал 5 ќерки: Руша, Цоца, Тина, Лика и Елена, и 4 сина: Гоце (Ѓорѓи), Мицо (Димитар), Милан и Христо.

## Животопис
Никола Делчев бил меанџија. Покрај куќата, поседувал дуќан, околу шест декари лозје, од кои сам правел вино и ракија, како и околу осум декари ниви близу до Кукуш. Никола држел крчма на житниот пазар во Кукуш, а на пазарниот ден (четврток) станувал и гостилничар. Водел трговија со жито и имал мандра од неколку стотина овци (околу 600-700).

Гоце Имов, пријател на Гоце Делчев, во своите *Спомени* , истакнал дека неговиот татко и таткото на Гоце се занимавале со трговија на овци, кои ги купувале напролет и ги продавале есента кај трговци дојдени од Цариград или Анадолија. Кога немало трговци на жива стока, неа ја колеле и ја солеле за пастрма, а потоа ја испраќале за Драма, Кавала, Сер и Солун.

Бил активен во општествениот живот на Кукуш.

По Балканските војни емигрирал во градот Горна Џумаја, Пиринска Македонија. Бугарската држава му дала на Никола Делчев народна пензија за заслугите на неговите синови за слободата на Македонија.

Никола бил строг и правичен, оттаму неговиот патријархален однос не создал инфериорни личности од неговите деца. Напротив, сите тие израснале во самосвесни и слободољубиви поединци.

## Поврзано
* Делчеви

## Наводи

Категорија:Македонски општественици
Категорија:Делчеви
Категорија:Луѓе од Кукуш
Категорија:Македонски преселници во Горна Џумаја
Категорија:Починати во Горна Џумаја
Георги Мончев

**Георги Василев Мончев**, — македонски револуционер, учесник во македонското револуционерно движење и деец на Македонската револуционерна организација.
## Животопис
[thumb|250px|лево|[Тодор Александров и Георги Мончев во 1912 г.]]  [десно|мини|250п|[Тодор Александров, Христо Матов, Георги Мончев, Владимир Сланков и Никола Иванов во Димотика во Балканската војна.]]
Мончев е роден 1883 година во Прилеп, тогаш во Отоманското Царство. Син е на Васил Мончев и брат на Борис Мончев. Неговиот татко се преселил во Солун. Во 1902 година завршил во Солунската гимназија, а таму станал член на Организацијата.

Во текот на Илинденското востание земал учество во многу борби со османлиската војска како четник на Даме Груев. По востанието бил член на Солунскиот окружен револуционерен комитет. Од 1906 до 1908 година е четник на Александар Китанов и Гоце Междуречки. Учествувал како делегат на Ќустендилскиот конгрес. По Младотурската револуција во 1908 година станува активист на Сојузот на бугарските конституциони клубови. Во 1912 година е уапсен и осуден на прогонство.

При избувнувањето на Првата балканска војна во 1912 година Мончев предводел партизанска чета № 27 од 10 лица четници  на Македонско-одринското ополчение, која дејствува во Кукушко и Солунско. Потоа служи во Втора чета на петнаесеттата Штипско дружина, а во Втората балканска војна - во зборната партизанска чета на МОО. Повреден е на 26 јуни 1913 година и по неуспешниот обид да се самоубие, во бесознание се нашол во грчко заробеништво. Починал од повредите во Солун. Добитник е на орден "За храброст" IV .

## Извори


Категорија:Мончеви
Странствувањето на Чајлд Харолд

мини|десно|Првото издание од поемата (1825)
**Странствувањето на Чајлд Харолд** — дело на Џорџ Гордон Бајрон (1788-1824), напишано во текот на неговото патување по Средоземното Море((Шпанија, Албанија, Грција, Турција) (1812-1818), а кое по враќањето дома му носи неочекувана и мигновена слава. Тоа е поема, составена од четири дела. Насловот го добила по поимот ***childe*** (се изговара *чајлд*), средновековна титула за младите благородници кои претендирале да станат витези.

## За поемата
„Странствувањето на Чајлд Харолд“ е роман без заплет, драма без дејствие. Чајлд Харолд патува поради патување. Впечатоците кои јунакот ги проживува во разни земји и мислите предизвикани од нив, ја сочинуваат целата содржина на поемата. За минатото на Чајлд Харолд, малку знаеме, но бидејќи романтизмот е главно поезија на богатата аристократска класа, Бајрон му ги придава тие одлики на својот јунак.

Чајлд Харолд, патувајќи низ непознати земји, доаѓа под ѕидините на Цариград, го минува Екваторот, и како крајна цел на неговото патување се јавува Индија. Изборот на овие „непознати земји“ не е случаен, бидејќи интересот за Индија и учењето за нирвана е карактеристично за романтизмот. Незадоволни од реалноста, романтичарите скитале барајќи го идеалот и мислеле дека ќе го најдат во помалку познати земји.

Чајлд Харолд во Шпанија се разочарал од реалноста и исто како и Бајрон, не сфаќа дека времето на витези нема да се врати.  Поетот ги повикува „синовите на Шпанија“ во борба за ослободување, а тоа е всушност тагата дека витештвото нема да се врати.

Во Грција, Чајлд Харолд ги предизвикува старите сенки (одамна заспаните херои), за да го разбуди ентузијазмот со зборови кои ништо не му значат на новото човештво.

Чајлд Харолд е типичен романтичарски јунак, чии карактерни црти се всушност и одликите на романтизмот како уметничко движење. Овој лик ќе биде причина за појава на поимот бајронизам, книжевно движење во чии трудови главните протагонисти ќе ја поседуваат истата психолошка конструкција. Нивни идеали ќе претставуваат култ кон слободата, желба за патување во далечни и егзотични земји, потенцирање на индивидуализмот, човековото разочарување кое преминува во светска тага, величање на славното минато (античко и витешко) и недопрената природа.

## Наводи

## Надворешни врски

*''Childe Harold's Pilgrimage'' at Семрежен архив (scanned books original editions illustrated)
*''Childe Harold's Pilgrimage'' at Project Gutenberg (plain text)


Категорија:Поеми
Анри Дарси

**Анри Дарски** (;  — ) бил француски научник кој дал значаен придонез на полето на хидрауликата каде што го измислил законот кој денес го носи неговото име и се вика Дарсиев закон.

Категорија:Француски физичари
Категорија:Витези на Легијата на честа
Категорија:Хидродинамичари
Категорија:Починати во Париз
Дени Папен

десно|thumb|200п|Дени Папен
**Дени Папен** (; Бло, Франција,  – Лондон, 1712) бил француски физичар, научник и пронаоѓач.

Го пронајдол експрес лонецот во 1679 година и ги поставил техничките правила за парната машина.

Категорија:Француски физичари
Категорија:Членови на Француската академија на науките
Категорија:Членови на Кралското друштво
Категорија:Починати во непозната година
Категорија:Француски пронаоѓачи
Категорија:Членови на Пруската академија на науките
Луј Неел

**Луј Ежен Феликс Неел** (), (,  – , ) - француски физичар роден во Лион. Студирал во родниот град, а со титулата доктор на науки се здобил на универзитетот во Стразбур. Неел добил Нобелова награда во 1970 година, за неговите истражувања за магнетните својства на цврстите тела.

Неговиот придонес во физиката се покажал со создавањето на бројни корисни апликации, особено во развојот на подобрените компјутерски единици. Околу 1930 година тој предложил нова форма на магнетно однесување наречена антиферомагнетизам („Ferrum“ што преведено од латински значи железо), како спротивност на феромагнетизмот. На одредена температура (Неелова температура) ова однесување престанува, поточно се губи одликата. Луј Неел потенцирал дека материјалите може да пројават феромагнетни својства. Тој исто така дал објаснување за слабиот магнетизам на одредени камења, правејќи го возможно учењето за историјата на магнетното поле на Земјата.

## Награди
*Хјузова награда на Научната академија (1935)
*Феликс-Робинова награда на Француското друштво на физичари (1938)
*Блонделов медал (1948)
*Награда на „Тројцата физичари“ (1963)
*Златен медал (1965)
*Нобелова награда за физика (1970)

## Наводи

*
*
*
*
*
*
*
*

## Надворешни врски

*Louis Eugène Félix Néel
*Néel Institute Grenoble, France

Категорија:Добитници на Нобеловата награда за физика
Категорија:Француски нобеловци
Категорија:Француски физичари
Категорија:Луѓе од Лион
Категорија:Странски членови на Кралското друштво
Категорија:Велеофицери на Легијата на честа
Категорија:Членови на Француската академија на науките
Категорија:Апсолвенти на Високата нормална школа
Категорија:Странски членови на Руската академија на науките
Категорија:Странски членови на Академијата на науките на Советскиот Сојуз
Категорија:Членови на Кралската холандска академија на уметностите и науките
Категорија:Апсолвенти на Стразбуршкиот универзитет
Огист Браве

**Огист Браве** (, Анонеј,  - ) бил француски физичар и еден од основачите на кристалографијата како научна дисциплина.

Огист Браве во 1849 ја поставил основата на кристалографијата со систематизирање на кристалните решетки во 14 групи, подоцна познати како Бравеовите решетки.

Категорија:Француски физичари
Категорија:Членови на Француската академија на науките
Категорија:Членови на Баварската академија на науките
Парламентарни избори во Турција (2011)

**Парламентарните избори во Турција** се одржиле на 12 јуни 2011 година. За 550 пратенички места се бореле 7.600 кандидати. Право на глас во Турција имале 50 милиони од вкупно 72 милиони жители.

## Предвидување

Исламската конзервативна партија на премиерот Реџеп Таип Ердоган се очекувало да победи третпат по ред на парламентарните избори во Турција кои се одржиле на 12 јуни 2011. Според турските аналитичари, партијата претставува економска и политичка стабилност за Турција, нешто кое според нив, опозицијата тешко можела да го направи. Според анкетите, Партијата на Правдата и Развојот, која од 2002 година е на власт во Турција повторно ќе издвои победа. Според сите анкети, на изборите, партијата на премиерот Реџеп Таип Ердоган би добила од 46 до 48 % од гласовите, речиси исто како и пред четири години. За Социјалдемократската Партија, која има секуларистичка програма, се сметало дека ќе добие 30% од гласовите.

Околу 30 кандидати се независни, но, тие се поддржани од главната партија на Курдите, Партија за мир и демократија, која исто така се очекувало да биде дел од Парламентот. Во текот на кампањата Ердоган ветил дека до 2023 ќе отвори нов канал, паралелен со тој на Босфор. Тој исто така високо ги истакнал економските достигнувања на Турција, која во 2010 година имала економски раст од 8.9%.

## Изборна кампања

Во изборната кампања учествувале 15 партии, но поголем број од нив не добиле поддршка за изборен цензус од 10 % од гласовите. Прокурдската Партија на мирот и демократијата (БДП), преку независни пратеници се обидела да влезе во Парламентот.

Во исто време, Министерството за внатрешни работи и Дирекцијата на полицијата во Турција испратиле предупредување до општините и силите за безбедност во црноморските окрузи за опасноста од терористички напади од Курдската работничка партија (ПКК) пред парламентарните избори.

## Анализа

Иако АКП го зголемила процентот на своите гласови за скоро 4 % од изборите во 2007 година, поради парламентарната аритметика АКП изгубила 15 места, поради што не го достигнала „*супер мнозинството*“ од 330 пратеници, кое ќе й овозможело на партијата да изгласа уставни измени и да ги прати на референдум за конечна одлука.

Подобрувајќи ја својата позиција, Републиканската народна партија (ЦХП) завршила на второто место со 26 % од гласовите или 135 места, или 23 места повеќе од минатиот пат. Партијата на националистичка акција (МХП) освоила 13 % од гласовите, односно 54 места, што е намалување за 17 места, навидум без да претрпи штета од секс-скандалите кои довеле до оставка на десет високи партиски членови. Друг голем победник бил прокурдската Партија на мирот и демократијата (БДП), која освоила дополнителни десет места во парламентот.

Од преку 50.000.000 гласачи со право на глас, околу две третини од населението, 84,5 % излегле на гласање.

Категорија:Избори во Турција
Категорија:2011 во Турција
Берлингтон (Вермонт)

**Берлингтон** () е град во САД во сојузната држава Вермонт и најголем град во таа сојузна држава. Според мерењата од 2000 година во градот живееле 38,889 жители.

## Наводи

## Надворешни врски

* Официјалното мрежно место на градот 

Категорија:Градови во Вермонт
Категорија:Населени места основани во 1783 година
Монтпилиер (Вермонт)

**Монтпилиер** () е град во САД во сојузната држава Вермонт и нејзин главен град. Од мерењата направени во 2000 година, во градот живееле 8,035 жители а со тоа Монтпилиер е најмал главен град што бил на сојузна држава во САД.

Монтпилиер настанал во осумдесеттите години на 18 век, а денес е познат по зградата на владата на сојузната држава Вермонт. Седиштето се наоѓа во зграда со карактеристична позлатена купола изградена во 19 век во западниоте дел на градското седиште, низ кој долж јужниот крај тече реката Винуски. Градот со тоа е познат исто така како единствен главен град на некоја американска сојузна држава во кој се наоѓа Мекдоналдс ресторан.

## Надворешни врски

* Официјалното мрежно место на градот

Категорија:Градови во Вермонт
Категорија:Главни градови на САД
Категорија:Населени места основани во 1787 година
Кунтур Васи

**Кунтур Васи** (кечуански: *Kuntur Wasi*) во превод значи „куќата на кондорот“ е археолошко наоѓалиште во Перу. Составено е од рушевини на старо светилиште, каде имало објекти и скулптури, за кои се верува се од Чавинската култура. Наоѓалиштето бил откриен во 1945 година од Хулио Тело.

Кунтур Васи се наоѓа во северните планински предели на Перу, поточно на реката Хекетепеке во регионот на градот Кахамарка. За наоѓалиштето се верува дека било изградено во периодот од 1000 до 700 година п.н.е. Составено е од храм, платформи, двориште и комплекс соби, каде во една од собите има скулптура висока 75 см изработена од глина. Покрај тоа, во наоѓалиштето има и гробишта. Кунтур Васи бил населен од 1200 до 50 г.п.н.е.

## Наводи
* Moseley, Michael. *The Incas and Their Ancestors*. 1992: Thames and Hudson.
* Von Hagen, Adriana & Craig Morris. *The Cities of the Ancient Andes*. 1998: Thames and Hudson.

## Поврзано
* Археолошки наоѓалишта во Перу
* Чавинска култура
* Перу

Категорија:Археолошки наоѓалишта во Перу
Кусичака

алт=Кусичака|мини|Кусичака
**Долината Кусичака** е значаен археолошки регион во Перу каде има значителен број докази за Инките. Овој регион бил значајна земјоделска област во Тавантинсују.

## Наводи

## Поврзано
* Тавантинсују
* Земјоделство во Империјата на Инките

Категорија:Археолошки наоѓалишта во Перу
Чанкило

**Чанкило** е антички монументален комплекс во Перу. Наоѓалиштето лежи во долината Касма во пустинската област на државата.  Во него  има тврдина на рид, сончевата опсерваторија „Тринаесет Кули“, како и области за живеење. За „Тринаесетте кули“ се верува дека биле сончева опсерваторија изградена во 4 век п.н.е. До 2008 година не се знаело кој го изградил. Наоѓалиштето зафаќа околу 4&nbsp;км2 и имало тврдина со храм кој бил функционален до 4 век п.н.е.

## Наводи

## Користена литература
: 
: 

## Надворешни врски
* Кули посочуваат кон антички култ на сонцето
* Огромен сончев календар мери време
* Рана монументална архитектура на перуанскиот брег
* Универзитетот Јејл за наоѓалиштето 

Категорија:Археолошки наоѓалишта во Перу
Гран Вилаја

мини|Гран Вилаја се наоѓа во Перу
**Гран Вилаја** е комплекс од археолошки рушевини кои се распоредени во регионот на долината Уткубамба во северно Перу.

Наоѓалиштето било откриено и именувано од Џин Савој во 1985 година. Се претпоставува дека има околу 5000 згради во поголемиот регион на Гран Вилаја, некои се округли, некои се квадратни и сите се изградени од локален варовник. На градбите има изрезбано мотиви на змии, кондори, пуми и останати геометриски фигури. За комплексот се верува дека е изграден од културата Чачапоја.

## Наводи

## Поврзано
* Археолошки наоѓалишта во Перу
* Чачапоја

## Надворешни врски
* Гран Вилаја 
* Гран Вилаја 

Категорија:Археолошки наоѓалишта во Перу
Топика

**Топика** () е главен град на сојузната американска држава Канзас. Според истражувањата од 2006 година, во градот живееле 122.113 жители.

## Надворешни врски

* Официјално мрежно место на градот

Категорија:Градови во Канзас
Категорија:Главни градови на САД
Категорија:Населени места основани во 1854 година
Пиквеј (Канзас)

**Пиквеј** или локално нарекуван **Пиква**  ( , IPA: или ) е град во американската сојузна држава Канзас. Познат е како родниот град на филмскиот комичар Бастер Китон.

## Наводи

## Надворешни врски
* Округот Вудсон - информации 

Категорија:Градови во Канзас
Категорија:Населени места основани во 1882 година
The-Dream

**Териус Јангдел Неш**, (анг. *Terius Youngdell Nash*) подобро познат по неговото сценско име **The-Dream**, е американски Р&Б пејач, текстописец и снимачки продуцент. Роден е во Рокингам, Северна Каролина и е пораснат од неговата мајка Рева Неш сè до нејзината смрт на 35 години. The-Dream се преселил во Атланта, Џорџија, каде бил пораснат од неговиот дедо.

The-Dream се сретнал со R&B продуцентот Лани Стјуарт во 2001, кој му помогнал да потпише договор. Тој поминал две години на вториот албум од Нивеа *[[Complicated (албум од Нивеа)|Complicated]]* и продолжил да пишува и продуцира со Кристофер „Трики“ Стјуарт, пратот на Лани. Заедно, The-Dream и Трики ги продуцирале „Umbrella“ од Ријанаод 2007 и „Single Ladies (Put a Ring on It)“ од Бијонсе, што ја открило кариерата на The-Dream. Тој потпишал договор со Def Jam Records во 2007 и го издал неговиот прв студиски албум *[[Love Hate]]* подоцна истата година. Во март 2009, The-Dream го издал неговиот втор студиски албум *[[Love vs. Money]]*. Во јуни 2010, The-Dream го издал третиот албум, *[[Love King]]*.

## Ран живот
Териус Неш е роден во Рокингам, Северна Каролина и се преселил со неговата мајка во Атланта на 3 години. Свирел на труба, тапани и гитара како дете.

## Наводи

## Надворешни врски
* Официјална страница 

Неш
Категорија:Добитници на Греми Награди
Категорија:Американски машки пејачи
Категорија:Американски текстописци
Категорија:Американски пејачи-текстописци
Категорија:Американски музички продуценти
Категорија:Хип-хоп пејачи
Категорија:Родени во 1978 година
Треска (езеро)

220p|right|thumb|Поглед кон езерото Треска

**Треска** претставува рекреативно езеро во село Сарај, во близина на главниот град на Македонија, Скопје. Езерото се протега на површина од , длабоко е од 1,6 до 3 м и има капацитет од 10.000 капачи. Целиот спортско-рекреативен комплекс е изграден во 1978 година со самопридонес на жителите на Скопје.
## Загаденост

Поради загаденоста на водата, езерото е затворено како капачки објект  од 1998 година. Постои иницијатива за негово повторно активирање како главна летна атракција за скопјани и иако постои фонд „Пари за Треска“, единствено има средства само за да се покријат трошоците за тековно чистење на дното на езерото, како и за санација на бетонските плочи на базенот.

## Наводи

Категорија:Глумово
Категорија:Географија на Скопје
Категорија:Вештачки езера во Македонија
Градиште (Подвис)

**Градиште** — археолошко наоѓалиште во кичевското село Подвис. Претставува населба од доцноантичко време. Се наоѓа на 1&nbsp;км западно од селото, каде има голема височинка со стрмни страни, што се наоѓа источно од суводолицата Плевење и северно од патот Кичево-Охрид. Врвот ѝ е зарамнет, со површина од 50 × 25&nbsp;м, опкружен со бедем чии темели можат прилично добро да се насетат. Според кажувањето на мештаните, до скоро време бедемот бил видлив на повеќе места. Денес во просторот на градиштето има множество фрагменти од питоси, покривни ќерамиди, купишта кршен камен и друг градежен материјал. На источната страна, во подножјето, во приватни ниви се најдени два примерока од архитектонска декоративна пластика, поточно, капител и квадратен блок од мермер. Капителот е во облик на пресечена пирамида на која трите страни ѝ се украсени со орнамент во облик на лушпи од риба, додека на четвртата (челната) има четвртесто поле во кое се врежани буквите **КОЅ** — изведени во римска капитела. Што се однесува до блокот, на горната страна има врежано каналче за поврзување со олово, според што може да се претпостави дека имал функција на некаков постамент, можеби база на столб. По површината на нивите има доста фрагменти од тегули. Наодите се чуваат во Музејот во Кичево.

## Поврзано
*Подвис;
*Список на археолошки наоѓалишта во Кичевско;

## Наводи

## Надворешни врски

*Градиште во Средновековни градови и тврдини во Македонија на Иван Микулчиќ

Категорија:Подвис (Кичевско)
Подвис

**Подвис** може да се однесува на следниве села во Македонија:

* Подвис (Кичевско) — село во Општина Кичево
* Подвис (Прилепско) — село во Општина Кривогаштани
Селиште (Свињиште)

**Селиште** — археолошко наоѓалиште во кичевското село Свињиште. Претставува доцносредновековна црква и некропола. Се наоѓа во подножјето на ридот Букале, што се наоѓа на околу 3&nbsp;км западно од селото, на простор обраснат со шума има грамади од камења. На околу 150&nbsp;м источно од него има повисока тумба, наречена од мештаните **Црквиште**, на која се гледаат гробови од камени плочи и грамада од градежен материјал.

## Поврзано
*Свињиште;
*Список на археолошки наоѓалишта во Кичевско;

## Наводи

Категорија:Свињиште
Баројца (Србјани)

**Баројца** — археолошко наоѓалиште во кичевското село Србјани. Претставува доцноантичка населба и некропола. Се наоѓа на околу 2&nbsp;км југоисточно од селото, од десната страна на патот за селата Карбуница и Србјани, во просторот на воените магацини и една приватна нива. При изградбата на магацините биле откриени и уништени повеќе гробови градени од камени плочи во кои имало керамички садови. На површината се забележуваат фрагменти од керамички садови, питоси, тегули и множество градежен материјал.

## Поврзано
*Србјани;
*Список на археолошки наоѓалишта во Кичевско;

## Наводи

Категорија:Србјани
Селиште (Цер)

**Селиште** — археолошко наоѓалиште во кичевското село Цер. Претставува доцносредновековна населба. Се наоѓа источно од наоѓалиштето Црквиште, во приватна нива, каде со земјоделските работи се откривани темели од објекти. Во непосредната близина на теренот има напуштено рударско окно, што упатува на претпоставка дека се работи за мала рударска населба.
## Поврзано
*Тареа Краста —  тврдина од доцноантичко време;
*Црквиште —  средновековна црква и некропола;
*Цер;
*Список на археолошки наоѓалишта во Кичевско;

## Наводи

Категорија:Цер (село)